open-index/open-wikipedia-markdown huggingface dataset:
Hubert Schwarz

**Hubert Schwarz** (s. 13. syyskuuta 1960) on entinen saksalainen yhdistetyn hiihtäjä ja joukkuekilpailun olympiavoittaja.

Schwarz saavutti junioreiden MM-kilpailujen henkilökohtaisessa kilpailussa pronssia 1979 ja kultaa 1980. Aikuisten arvokilpailuissa hän debytoi Oslon MM-kisoissa 1982 kuuluen neljänneksi sijoittuneeseen Saksan liittotasavallan joukkueeseen. Rovaniemen MM-joukkuekilpailussa 1984 hän oli Länsi-Saksan joukkueen mukana viides.

Schwarz kuului Hermann Weinbuchin ja Thomas Müllerin kanssa Saksan liittotasavallan joukkueeseen, joka voitti joukkuekilpailun maailmanmestaruuden Seefeldissä 1985. Calgaryn olympialaisissa 1988 Schwarz saavutti joukkuekilpailun olympiakultaa yhdessä Müllerin ja Hans-Peter Pohlin kanssa. Henkilökohtaisessa kilpailussa hän oli kolmastoista.

Schwarz sijoittui maailmancupin kilpailussa palkintokorokkeelle ensimmäisen kerran oltuaan toinen Planicassa joulukuussa 1984. Ainoan voittonsa hän saavutti Schonachissa tammikuussa 1987.

## Maailmancup-menestys
*Kausi 1983–1984: kokonaiskilpailussa seitsemäs
*Kausi 1984–1985: Planica toinen, St. Moritz toinen, Schonach kolmas; kokonaiskilpailussa kolmas
*Kausi 1985–1986: Štrbské Pleso toinen; kokonaiskilpailussa viides
*Kausi 1986–1987: Schonach voitto, Lahti kolmas; kokonaiskilpailussa neljäs

## Lähteet
*
Homma (täsmennyssivu)

**Homma** voi viitata johonkin seuraavista:
*homma, työ puhekielessä
*Homma, maahanmuuttokriittinen verkkoyhteisö ja keskustelupalsta
*Homma, Nuorten Akatemian projekti
* ”Homma”, Maj Karman Kauniiden Kuvien kappale vuodelta 1999

## Sukunimenä
*Chieko Homma (s. 1964), japanilainen jalkapalloilija
*Isao Homma, japanilainen jalkapalloilija
*Kazuo Homma, japanilainen jalkapalloilija
*Koji Homma, japanilainen jalkapalloilija
*Masaharu Homma, japanilainen toisen maailmansodan aikainen kenraali
Jyri Pelkonen

**Jyri Pelkonen** (s. 21. joulukuuta 1965) on suomalainen yhdistetyn hiihtäjä, joka on aktiiviuransa jälkeen toiminut valmentajana.

Pelkonen kuului Suomen joukkueeseen, joka saavutti Länsi-Saksan ja Norjan jälkeen pronssia Seefeldin MM-kilpailuissa 1985. Hän sijoittui samana vuonna kolmanneksi myös junioreiden MM-kilpailujen henkilökohtaisessa kilpailussa. Lahden MM-kilpailuissa 1989 hän oli henkilökohtaisessa kilpailussa kuudes.

Pelkonen toimi Suomen yhdistetyn maajoukkueen päävalmentajana ensimmäisen kerran vuosina 1993&ndash;1998. Sen jälkeen hän valmensi Norjan yhdistetyn maajoukkuetta vuosina 2000&ndash;2002. Hän palasi Suomen maajoukkueen päävalmentajaksi 2002. Pelkonen nimettiin Vuokatin urheiluopiston valmennuskeskuksen johtajaksi 2004.    

## Lähteet
*

### Viitteet
Mariana Alcoforado

**Mariana Vaz Alcoforado** (1640 − 1723) oli portugalilainen nunna, jota pidetään *Portugalilaisten kirjeiden* kirjoittajana. Kirjeet on suomentanut Tarja Härkönen nimellä *Sisar Marianan rakkauskirjeet* (Andalusialainen Koira, 1995).
Mariana Alcoforado syntyi varakkaan tilanomistajan perheeseen ja joutui aikansa ja yhteiskuntaluokkansa mukaisesti kaksitoistavuotiaana luostariin kasvatettavaksi. Marianan suojattu nunnanelämä rikkoutui, kun hän 26-vuotiaana rakastui intohimoisesti. Rakkauden kohde oli Marianaa kaksi kertaa vanhempi ranskalainen, monista rakkausseikkailuistaan tunnettu Chamillyn kreivi Noël Bouton. 

Näiden kahden erilaisen ja epäsopivan henkilön tapaaminen järjestyi ilmeisesti Marianan Boutonin joukoissa palvelleen veljen kautta. Seurauksena oli rakastuminen, viettely, antautuminen. Boutonin kannalta seikkailu kehittyi varmaan rasittavaksi, ja hän palasi Ranskaan, jossa avioitui ja eteni sotilasurallaan kohoten lopulta  marsalkaksi. Mariana puolestaan jäi luostariin.

Kun *Sisar Marianan rakkauskirjeet* vuonna 1669 julkaistiin Ranskassa, kansilehdellä ei ollut kirjoittajan eikä edes kääntäjän nimeä. Esipuheessaan kirjeiden pariisilainen kustantaja vakuutti, ettei hän edes tiennyt niiden todellista kirjoittajaa. Kirjeiden vastaanottajaksi kustantaja oletti erään Portugalissa upseerina palvelleen aatelismiehen, jonka nimeä hän ei kuitenkaan tiennyt.

Kirjeistä tuli suuri myyntimenestys, ja ne käännettiin pian useimmille Euroopan kielille. Kuitenkin vasta kolmekymmentä vuotta ensipainoksen jälkeen kirjeiden saksankielisessä käännöksessä kerrottiin niiden kirjoittajan olleen portugalilainen nunna ja saaja ranskalainen kavaljeeri. Samalla paljastui myös ranskalaisen kääntäjän henkilöllisyys, hän oli varakreivi Gabriel de Lavergne de Guilleragues.

Kiistely ja epävarmuus Sisar Marianan rakkauskirjeiden alkuperästä jatkuu yhä. Amerikkalainen kirjallisuudentutkija Ellen Moers pitää teoksessaan *Literary Women* itsestään selvänä, että kirjeiden kääntäjä de Guilleragues oli todellisuudessa myös niiden kirjoittaja. Tästä huolimatta Moers kutsuu kirjeitä nykypäivän tunnetuimmiksi naisellisiksi rakkauskirjeiksi. 
 
Suomentaja Tarja Härkönen tarjoaa mielenkiintoisen näkökulman kirjeiden alkuperään esseessään Salaperäisen nunnan tapaus. Hän kirjoittaa: "Omasta puolestani haluan sanoa vain, että nero on se mies, joka tuntee naisen mielenliikkeet niin kuin Mariana Alcoforado!"

## Aiheesta muualla

* Päivi Tapola: "Mariana Alcoforado: Sisar Marianan rakkauskirjeet", teoksessa Päivi Tapola: *Äitini puutarhassa - Polkuja naiskirjallisuuteen*, Like, 2002. .
Alex Rider & käärmeenpää

**Alex Rider & Käärmeenpää** on brittiläisen menestyskirjailija Anthony Horowitzin kirjoittama jännitysromaani. Se on seitsemäs Alex Rider -sarjan kirja.
 
## Juoni

Alex Rider & Käärmeenpää jatkaa tarinaa siitä, mihin Alex Rider & Arkkienkeli jäi. Alex palaa avaruudesta suoritettuaan onnistuneesti tehtävän Arkkienkeli-avaruushotellissa. Australian tiedustelupalvelu ASIS onkii Alexin merestä ja yllätyksenä tarjoaa hänelle töitä. Alex suostuu, koska hänen työparikseen tulee Ash, John Riderin (Alexin isän) paras ystävä, joka voisi ehkä kertoa Alexille tämän isästä. Alex ja Ash ryhtyvät tutkimaan salaperäistä Käärmeenpää-järjestöä. Pian Alex törmää vanhoihin "ystäviinsä" MI6:sta ja saa tietää, että Käärmeenpään johtaja, majuri Winston Yu, on sekaantunut Scorpian asioihin, ja heidän kanssaan Alex kaikkein viimeiseksi haluaisi taistella. Alexille kerrotaan Scorpian varastaneen valtavan pommin, "Kuninkaallisen sinisen", ja että majuri Yu kuljettaa sitä parhaillaan Australiaan. Lopussa Alex etenee suhteessaan mysteerityttö A:n kanssa. Hän uskoo löytäneensä sielunkumppaninsa.

## Lähteet
Thomas Müller (yhdistetyn hiihtäjä)

**Thomas Müller** (s. 5. maaliskuuta 1961) on entinen saksalainen yhdistetyn hiihtäjä. Hän on joukkuekilpailun olympiavoittaja ja maailmanmestari.

Müller saavutti junioreiden MM-kilpailuissa pronssia henkilökohtaisessa kilpailussa Schonachissa 1981. Oslon MM-kisoissa 1982 hän sijoittui henkilökohtaisessa kilpailussa kuudenneksi ja kuului joukkuekilpailussa neljänneksi sijoittuneeseen Saksan joukkueeseen. Vuonna 1984 hän sijoittui viidenneksi Sarajevon olympialaisissa ja kuului lisäksi viidenneksi sijoittuneeseen Saksan liittotasavallan joukkueeseen Rovaniemen MM-joukkuekilpailussa.

Müller voitti joukkuekilpailun maailmanmestaruuden Seefeldissä 1985 yhdessä Hubert Schwarzin ja Hermann Weinbuchin kanssa. Henkilökohtaisessa kilpailussa hän oli kolmastoista. Kaksi vuotta myöhemmin Müller kuului Weinbuchin ja Hans-Peter Pohlin kanssa kultaa voittaneeseen Länsi-Saksan joukkueeseen Obertsdorfin MM-kisoissa. Henkilökohtaisessa kilpailussa hän oli kymmenes.

Müller voitti Pohlin ja Schwarzin kanssa joukkuekilpailun olympiakultaa Calgaryssä 1988. Hän päätti arvokisauransa Val di Fiemmen 1991 MM-kisojen joukkuekilpailun neljänteen tilaan.

Maailmancupissa Müller saavutti ensimmäisen voittonsa – ja palkintokorokesijoituksensa – Schonachissa tammikuussa 1984. Hän voitti maailmancup-kilpailun myös Lahdessa 1984 ja 1987 sekä Oberwiesenthalissa 1985. Lisäksi hän oli osakilpailuissa kaksi kertaa toinen ja kuudesti kolmas. Maailmancupin kokonaiskilpailussa hän sijoittui toiseksi kaudella 1985–1986.

## Lähteet
*
JP Ahonen

**Jussi-Pekka ”JP” Ahonen** (s. 19. tammikuuta 1981 Tampere) on suomalainen sarjakuvantekijä ja kuvittaja.

Ahonen valmistui Lapin yliopiston graafisen suunnittelun koulutusohjelmasta vuonna 2006. Hän on opiskellut alaa myös Italiassa Firenzen design-akatemiassa.

Ahosen sarjakuva *[[Villimpi Pohjola]]* kertoo opiskelijaporukan vaiheista ja aikuistumisesta. Sarjakuva ilmestyi vuosina 2002–2019 *[[Aamulehti|Aamulehdessä]]* ja myöhemmin muun muassa *[[Lapin Kansa]]n* *Hetki*-liitteessä. Ahosen sarjakuvia on julkaistu myös ulkomailla *Flight*- ja *Fablewood*-antologioissa. 

*Puskaradio*-sarjakuva ilmestyi ''Journalistissa'' 2009–2013 ja sarjakuvista koottiin kirja vuonna 2012.

Syksyllä 2013 julkaistiin Ahosen ja KP Alaren albumi *[[Perkeros]].* *Perkeroksesta* tehtiin julkaisusopimus myös Yhdysvaltain markkinoille Abramsin kanssa ja Ranskan markkinoille Castermanin kanssa. Lisäksi sen käännösoikeudet osti italialainen Panini-kustantamo, joka julkaisi teoksen italian lisäksi espanjaksi ja saksaksi syksyllä 2014. *Perkeros* on käännetty kahdeksalle kiellelle.

Ahosen sarjakuvista kuusi (*Kypsyyskoe* 2011, *Puskaradio* 2012, *Perkeros* 2013, *Lapsus* 2014, *Valomerkki* 2015 ja *Irtiotto* 2018) on ollut Sarjakuva-Finlandia-finalisteina.

Vuoden 2016 tienoilla Ahonen alkoi piirtää huvikseen *Belzebubs-sarjaa* kärsiessään työuupumuksesta. Sarjasta tuli yllättäen suosittu Facebookissa. *Belzebubs* kertoo metallimuusikkojen ydinperheestä, jossa "uskotaan Saatanaan ja lapsia pelotellaan Jeesuksella".

Vuoteen 2021 mennessä *Belzebubs*-stripeistä koottu kirja on julkaistu yli kymmenellä kielellä. Belzebubs-yhtyeen nimissä on julkaistu myös levy vuonna 2018. Levyllä soittavien muusikoiden nimiä ei paljasteta. Belzebubsille on suunniteltu myös kiertueita, virtuaalikonsertteja sekä animaatiosarjaa.

Sarjakuvatöiden lisäksi Ahonen tekee kuvituksia eri sanomalehdille, aikakauslehdille ja kustantajille.

Ahosella on kolme lasta.

## Albumit

### Villimpi Pohjola -sarja
* 
* 
*
*
*
*
*

### Belzebubs-sarja

* 
* 
* 

### Muita
* 
* 
* 

## Lähteet

## Aiheesta muualla
* JP Ahosen kotisivut
* Tekijä: Sarjakuvapiirtäjä JP Ahonen  Yle Areena. 18.6.2014.
* Ronkainen, Timo: Villejä valotuksia Kvaak.fi. 24.5.2007.
* Tamminen, Tuomo: Arkea, teinejä ja väkivaltaa Aviisi. 7/2007.
* Turku, Jani: Villimpi pohjola viihdyttää Kvaak.fi. 15.4.2009.
* Hongisto, Sanna: Gradumpi Pohjola Aviisi. 8/2009.
* Mielonen, Tero: Krampit: The Next Generation Kvaak.fi. 9.10.2011.
* Mattila, Tero: Puskaradio Kvaak.fi. 8.10.2012.
Jorge Gutiérrez (nyrkkeilijä)

**Jorge Gutiérrez** on kuubalainen entinen nyrkkeilijä, joka pysytteli koko uransa ajan amatöörinä.

Vuonna 1999 Gutiérrez voitti kultaa silloisessa kevyen keskisarjan (71 kg) painoluokassa Winnipegissä käydyissä Pan-Amerikan kisoissa. Loppuottelussa häntä oli vastassa isäntämaan Scott MacIntosh. Samana vuonna Houstonin MM-kisoissa hän sijoittui hopealle hävittyään loppuottelussa romanialaiselle Marian Simonille.

Seuraavana vuonna Sydneyn olympialaisissa Gutiérrez voitti olympiakultaa keskisarjassa (75 kg), missä häntä oli loppuottelussa vastassa Venäjän Gaidarbek Gaidarbekov.

Juniorina Gutiérrez voitti vuonna 1994 maailmanmestaruuden kevyessä keskisarjassa. 

## Lähteet
Jorge Gutierrez

**Jorge Gutierrez** voi tarkoittaa:

* Jorge Gutiérrez (s. 1975), kuubalainen nyrkkeilijä
* Jorge Gutierrez (s. 1975), meksikolainen animaattori, maalaaja, käsikirjoittaja ja ohjaaja
* Jorge Gutiérrez (s. 1988), meksikolainen koripalloilija
Rebecca Soni

**Rebecca Soni** (s. 18. maaliskuuta 1987 Freehold Borough, New Jersey) on yhdysvaltalainen, unkarilaista alkuperää oleva uimari ja olympiavoittaja. Hänen vanhempansa Péter ja Kinga Sőni muuttivat Yhdysvaltoihin 1980-luvulla. Soni puhuu englannin ohella unkaria.

Vuoden 2008 kesäolympialaisissa Soni voitti hieman yllättäen 200 metrin rintauinnin ennen ykkösuosikki Leisel Jonesia. Sonin voittoaika 2.20,22 oli uusi maailmanennätys. Soni oli jo aiemmin samoissa kilpailuissa uinut hopealle 100 metrin rintauinnissa juuri Jonesin jälkeen. Soni sai kilpailuissa myös toisen hopean, kun hän ui Yhdysvaltojen 4 × 10 metrin sekauintiviestijoukkueessa rintauintiosuuden. Joukkue sijoittui loppukilpailussa toiseksi maailmanennätyksen uineen Australian joukkueen jälkeen. 

Soni voitti Rooman MM-kilpailuissa 2009 kultaa 10 metrin rintauinnissa ajalla 1.04,93. Välieräuinnissa hän oli tehnyt maailmanennätyksen 1.04,84. Lisäksi hän sai hopeaa 50&nbsp;metrin rintauinnissa. Tyynenmeren mestaruuskilpailuissa 2010 hän sai kultaa 100 ja 200 metrin rintauinnissa sekä 4 × 100 metrin sekauintiviestissä. Saman vuoden Dubain lyhyen radan MM-kilpailuissa hän voitti mestaruuden 50, 100 ja 200 metrin rintauinnissa sekä sai hopeaa sekauintiviestissä. Swimming World Magazine valitsi hänet vuoden uimariksi 2010.

Soni voitti Shanghain MM-kilpailuissa 2011 maailmanmestaruuden 100 metrin rintauinnissa ajalla 1.05,05, 200 metrin rintauinnissa ajalla 2.21,47 ja sekauintiviestissä sekä sai pronssia 50 metrin rintauinnissa. Lontoon olympialaisissa 2012 hän voitti kultaa 200 metrin rintauinnissa ajalla 2.19,59 ja 4 × 100 metrin sekauintiviestissä sekä hopeaa 100 metrin rintauinnissa.

## Lähteet
Saksan ralli 2008

**Saksan ralli 2008** (virallisesti **27. ADAC Rallye Deutschland 2008**) oli Rallin MM-sarjan kauden 2008 10. osakilpailu, joka ajettiin 15.-17 elokuuta Trierissä asfaltillisilla ja betonisilla erikoiskokeilla. Rallin voittoon ajoi seitsemännen kerran peräkkäin Sébastien Loeb, toinen oli Loebin tallikaveri Daniel Sordo ja kolmas Francois Duval. Juniorit voitti Sébastien Ogier. 

## Tapahtumia
Erikoiskoe 6 peruttiin turvallisuussyistä kolmen auton jälkeen kun katsojia oli vaarallisissa paikoissa. Vain Loeb, Hirvonen ja Atkinson ajoivat erikoiskokeen kilpailunopeudella ja muut ajoivat sen siirtymäosuutena, jolloin heille annettiin nimellinen aika 5 minuuttia ja 27,3 sekuntia.

## Erikoiskokeet

## Tulokset

## Lähteet

## Aiheesta muualla
Ižora

**Ižora** on:

* Entisen Inkereen seurakunnan venäjänkielinen nimi
* Inkereenjoen venäjänkielinen nimi
* Inkerikoista aikaisemmin käytetty venäjänkielinen nimitys
Nemean kisat

**Nemean kisat** ( tai , *ta Nemeia*) olivat antiikin kreikkalaiset Zeus-jumalan kunniaksi järjestetyt urheilukilpailut. Ne järjestettiin Nemean pyhäkköalueella Argoliin maakunnassa joka toinen vuosi vuodesta 573 eaa. lähtien. Kisat olivat yhdet neljästä panhelleenisistä kisoista, nykyaikaisten olympialaisten edeltäjistä.

## Mytologia ja historia

Kreikkalaisen mytologian mukaan kisat saivat alkunsa Nemean kruununprinssin Ofelteen hautajaiskisoista, jotka Thebaa vastaan hyökänneet seitsemän sotapäällikköä järjestivät käärmeen kuristaman Ofeltes-vauvan muistoksi. Herakleen kerrottiin omistaneen kilpailut Zeukselle sen jälkeen, kun hän oli kukistanut Nemean leijonan, joskin tämä kytkös kehitettiin vasta ajanlaskun alun tienoilla.

Todellisuudessa kisoja tiedetään pidetyn vasta arkaaiselta kaudelta 500-luvulta eaa. alkaen. Alun perin kisat olivat paikalliset, ja ne järjesti Kleonain kaupunki, joka sijaitsi Nemean lähellä ja jonka alaisuudessa pyhäkköalue oli. Kisoja alettiin järjestää panhelleenisinä eli yleiskreikkalaisina vuodesta 573 eaa. lähtien. Tästä alkaa myös kisojen historiallisesti tunnettu aika. Jossain vaiheessa 400-luvun eaa. loppupuolta kisat olivat Argoksen alaisuudessa. Vuonna 415 eaa. kisat siirrettiin kokonaan Argokseen.

Kisat palasivat Nemeaan jälleen noin vuonna 330 eaa. Sen seurauksena pyhäkköalueella suoritettiin laajoja rakennusohjelmia, joiden osana muun muassa Nemean stadion uusittiin kokonaan. Kisat siirrettiin lopullisesti Argokseen vuonna 271 eaa. Aratos Sikyonlainen yritti palauttaa kisat Nemeaan vuonna 235 eaa., mutta tämä ei onnistunut. Vuonna 145 eaa. Mummius järjestytti kisat alkuperäisellä paikallaan viimeisen kerran. Tämän jälkeen kisat järjestettiin Argoksessa koko roomalaisen kauden. Seurauksena alkuperäinen Nemean pyhäkköalue stadioneineen hylättiin.

## Kisat

Nemean kisat pidettiin aina samana vuonna Isthmian kisojen kanssa,  aina vuotta ennen Olympian kisoja ja vuosi niiden jälkeen, toisin sanoen aina olympiadin toisena ja neljäntenä vuotena. Olympian kisojen tavoin myös Nemeassa kisailtiin Zeuksen kunniaksi. Kisat pidettiin nykyisen heinä-elokuun aikaan.

Kisojen ollessa Nemeassa ne järjestettiin Nemean stadionilla Zeuksen pyhäkköalueen vieressä. Stadion on kaivettu suureksi osaksi esiin, ja sen rauniot ovat säilyneet suhteellisen hyvässä kunnossa aina meidän päiviimme asti.

Ennen kisoja urheilijat uhrasivat Zeuksen temppelillä ylijumalalle ja vannoivat tälle valansa. Kisoissa lajeina olivat muun muassa stadionjuoksu (n. 178 metriä) ja muut juoksulajit, nyrkkeily, pankration, jousiammunta, paini, kiekonheitto, keihäänheitto ja kilpa-ajot. Voittaja kruunattiin villisellerin lehdistä tehdyllä seppeleellä. Voittajien kunniaksi kirjoitettiin runoja. Pindarokselta tunnetaan 11 hymniä Nemean voittajien kunniaksi.

Uudelleen henkiin herätettyjä Nemean kisoja järjestetään Nemean stadionilla vuodesta 1996 lähtien joka neljäs vuosi. Kisojen järjestäminen liittyy alueen arkeologisiin kaivauksiin ja tutkimushankkeisiin, joita johtaa Kalifornian yliopisto Berkeleyssä.

## Lähteet

## Aiheesta muualla
Colour Collection

**Colour Collection** on Rainbow’n marraskuussa 2006 julkaistu kokoelma-albumi.

## Kappaleet
#     
#    
#    
#  
#   
#     
#   
# 
# 
#   
# 
#  
#  
#   
#  
# 

## Arvostelut
* Allmusic () 

## Lähteet
Oredež

**Oredež** () voi tarkoittaa seuraavia:

* Oredež, Ortesjoki, Laukaanjoen sivujoki Leningradin alueella Venäjällä
* Oredež, taajama ja kunta Ortesjoen varrella Venäjällä
Ohta

**Ohta** voi tarkoittaa seuraavia:

* Ohta, Ohtajoki eli Ohanjoki, Nevan sivujoki
* Suuri-Ohta, *Bolšaja Ohta*, Pietarin kaupunginosa
* Pieni-Ohta, *Malaja Ohta*, Pietarin kaupunginosa
* Ohta-keskus, Gazprom-yrityksen liiketilaprojekti Pietarissa
* Ohta, japanilainen 1934–1957 valmistettu automerkki
* 5868 Ohta, asteroidi
Bessie Head

**Bessie Head** (1937−1986) oli eteläafrikkalainen kirjailija. 

Head syntyi valkoisen naisen ja mustan miehen liitosta. Hän varttui osittain kasvatusäitien hoidossa, osittain lastenkodissa. Hän kävi lähetyskoulua ja opiskeli opettajaksi, mutta toimi myös journalistina. Vuonna 1963 Head muutti poliittisena pakolaisena Botswanaan. Head etsi innoitusta ja esikuvia eurooppalaisesta kirjallisuudesta, mutta hänen teostensa henkilöt ja teemat ovat afrikkalaisia. Hän halusi antaa äänen arkipäivän kokemukselle, näyttää ”tavallisessa” piilevän kauneuden ja poikkeuksellisuuden.
 
Bessie Head on itse sanonut tunnetuimmasta teoksestaan *Maru*: "Koko eteläafrikkalaisen kokemukseni pohjalta halusin kiihkeästi kirjoittaa kestävän romaanin rotuennakkoluulojen mielettömyyksistä. Halusin kuitenkin kirjan olevan niin kauniin, taianomaisen ja vastustamattoman, että minä kirjailijana haluaisin lukea sen yhä uudelleen."   

Vaikka *Maru* tekijänsä sanoin käsittelee rasismia, teoksessa ei ole raivoa, vihaa, syytöksiä eikä valitusta. Rasismi on kuvattu  yksinkertaisesti naurettavana typeryytenä, yhtenä inhimillisen ahdasmielisyyden muotona. Tarkoituksellisesti Head ei kirjoita valkoisten mustiin kohdistamasta rotusorrosta. Hän kirjoittaa siitä, miten mustat tšuaanat sortavat bušmanneja, masarwoja. Näin Head osoittaa, että mikään ihmisryhmä ei ole rasismista vapaa, sortoa on kaikkialla. 

## Tuotanto
* *Maru*, suom. Kristiina Drews, Kääntöpiiri, 1988.
* *Life - Elämäni*, Kääntöpiiri/Like

## Aiheesta muualla
* Päivi Tapola: "Bessie Headin Maru", teoksessa Päivi Tapola: *Äitini puutarhassa - Polkuja naiskirjallisuuteen,* Like, 2002. .
The Collection (Rainbow)

**The Collection** on Rainbow’n marraskuussa 2006 julkaistu kokoelma-albumi.

## Kappaleet
#Starstruck
#Stone Cold
#Since You Been Gone
#Man on the Silver Mountain
#Stargazer
#Kill The King
#Long Live Rock ’n’ Roll
#All Night Long
#I Surrender
#Power
#Can’t Let You Go
#Lost in Hollywood
#Tarot Woman
#Snake Charmer
Pavlovo

**Pavlovo** voi viitata seuraaviin paikkakuntiin:

* Pavlovo eli *Pavlovo-na-Oke*, kaupunki Nižni Novgorodin alueella
* Paulova, ven. *Pavlovo*, kaupunkimainen taajama Leningradin alueella
Tor Håkon Holte

**Tor Håkon Holte** (s. 1. elokuuta 1958) on norjalainen entinen hiihtäjä.

Holte voitti viestin MM-kultaa Norjan joukkueessa 1985 Seefeldissä. Hänen paras henkilökohtainen arvokisasijoituksensa on kahdeksas sija 1984 Sarajevon olympialaisten 15 kilometrin kilpailussa. MM-kisoissa hän oli parhaimmillaan yhdeksäs Seefeldin viidenkymmenen kilometrin kilpailussa. 

Maailmancupissa Holte voitti urallaan Holmenkollenin 50 kilometrin kisa vuonna 1984 ja seuraavana vuonna viidenkympin kisan Salpausselällä. Palkintokorokesijoituksia hän saavutti kaikkiaan seitsemän. Maailmancupin kokonaiskilpailussa hän sijoittui parhaimmillaan toiseksi kaudella 1984–1985.

Holten veli Geir on myös menestynyt hiihtäjä.

## Lähteet
*
Dubrovka

**Dubrovka** voi tarkoittaa esimerkiksi seuraavia paikkakuntia:
* Dubrovka (), Venäjän Brjanskin alueen Dubrovkan piirin hallintokeskuksena toimiva kaupunkimainen taajama, 
* Tuprova (), Venäjän Leningradin alueen Seuloskoin piirissä sijaitseva kaupunkimainen taajama
Slavjanka

**Slavjanka** voi viitata seuraaviin:

* Slavjanka eli Órvilos, vuori Bulgarian ja Kreikan rajalla
* Venjoki, venäjäksi *Slavjanka*, entinen seurakunta Inkerissä
* Venjoki, venäjäksi *Slavjanka*, Nevan sivujoki.
Porkanniemi

**Porkanniemi** oli Käkisalmen esikaupunkialue Käkisalmen maalaiskuntaan kuuluneen Tenkalahden kylän itäosassa Suomen Neuvostoliitolle luovuttamassa Karjalassa. Nykyisin Porkanniemi on osa Käkisalmen kaupunkia, eikä sillä ole erillistä venäjänkielistä asutusnimeä. 

Porkanniemen esikaupunki sijaitsi Käkisalmen kaupungin itäpuolella, josta sen erotti Vuoksen pohjoisen laskuhaaran toinen suuhaara *Tenkalahdenvirta*. Porkanniemen kohdalla kaupungin puolella oli Waldhofin tehdasalue, jossa suuri osa Porkanniemen asukkaista kävi töissä. Porkanniemen ja kaupungin välillä oli lauttayhteys Vuoksen yli. Virallisesti Porkanniemi oli osa Tenkalahden kylää, mutta koska se sijaitsi erillään muusta Tenkalahden asutuksesta, katsottiin se omaksi asutuskeskuksekseen. Porkanniemen rajoittui lännessä Käkisalmen kaupunkiin, idässä toiseen Käkisalmen esikaupunkiin Haminanniittyyn ja lounaassa varsinaiseen Tenkalahden kylään. 

## Väestö ja elinkeinot
Porkanniemen esikaupunki syntyi 1920- ja 1930-lukujen aikana, kun Käkisalmeen työn perässä muuttaneet asettuivat asumaan maalaiskunnan puolelle vapaampien rakennussäädösten ja huokeampien verojen houkuttelemina.

Porkanniemessä oli oma kansakoulu, rukoushuone ja 1930-luvulla myös oma kansalaisopisto. Porkanniemi kuului aluksi Tenkalahden koulupiiriin, mutta huimasti kasvaneiden oppilasmäärien ja sen aiheuttaman tilanpuutteen vuoksi koulupiiri jaettiin vuonna 1933 ja sen itäosasta muodostettiin Porkanniemen-Haminanniityn koulupiiri, jonka koulu rakennettiin Porkanniemeen.  

## Historia
Talvisodan alussa kylästä evakuoitiin alaikäiset lapset äiteineen. Muu väestö evakuoitiin rauhan tultua, kun selvisi että Käkisalmen maalaiskunta kuului luovutettaviin alueisiin. Jatkosodan aikana asukkaita palasi koteihinsa, mutta uusi evakuointi oli edessä vuonna 1944.

## Lähteet

### Viitteet
Systeemiset autoinflammatoriset oireyhtymät

**Systeemiset autoinflammatoriset oireyhtymät** ovat harvinaisia periytyviä tauteja. Niiden oireita ovat jaksoittainen korkea kuume ja tulehdukset vatsakalvossa, keuhkopussissa, sydänpussissa ja nivelissä sekä lihassärky ja ihottuma. Potilaalle voi kehittyä myös AA-amyloidoosi, joka saattaa johtaa munuaisten vajaatoimintaan.

## Lähteet
Krasnyi bor

**Krasnyi Bor** tai **Krasnyi bor** tarkoittaa seuraavia asioita:

* Krasnyi Bor, maalaiskunta ja sen keskuskylä Novgorodin alueen Holmin piirissä Venäjällä
* Krasnyi bor, Petroskoin lähellä sijaitseva Stalinin vainojen teloituspaikka
* Punaporun taajaman venäjänkielinen nimi
NBA-kausi 2003–2004

**NBA-kausi 2003–2004** oli NBA-liigan 58. kausi. Runkosarja käynnistyi 28. lokakuuta 2003 ja päättyi 14. huhtikuuta 2004. Pudotuspelit päättyivät 15. kesäkuuta 2004 Detroit Pistonsin yllätettyä ennakkosuosikki Los Angeles Lakersin otteluvoitoin 4–1.

## Tapahtumia

* Kausi 2003–2004 oli viimeinen, jossa NBA:ssa oli neljä divisioonaa. Seuraavalle kaudelle niiden määrä nostettiin kuuteen.
*  pelattiin Los Angelesissa. Lännen joukkue voitti 136–132 ja Los Angeles Lakersin Shaquille O'Neal valittiin ottelun parhaaksi pelaajaksi.
* Houston, Denver, Cleveland ja Orlando ottivat käyttöön uudet peliasut.
* Ennen kauden alkua Karl Malone ja Gary Payton liittyivät Los Angeles Lakersin miehistöön huomattavasti aiempaa pienemmällä palkalla tavoitteenaan voittaa uransa ensimmäiset mestaruudet. Detroit Pistons kuitenkin yllätti Lakersin finaaleissa otteluvoitoin 4–1.
* Kolmikon Kevin Garnett, Latrell Sprewell ja Sam Cassell avulla Minnesota Timberwolves oli runkosarjassa läntisen konferenssin paras joukkue ja ylsi aina konferenssifinaaleihin asti.
* Kauden aikana NBA:ssa tehtiin ennätyksellisen vähän pisteitä. Moni joukkue teki historiansa pohjanoteerauksen useassa korintekoon liittyvässä tilastossa.
* LeBron James (Clevelandin 1. varaus), Carmelo Anthony (Denverin 3. varaus), Chris Bosh (Toronton 4. varaus) ja Dwyane Wade (Miamin 5. varaus) tähdittivät , jonka on arvioitu olleen yksi kaikkien aikojen parhaista. Anthonyn ja Waden joukkueet ylsivät pudotuspeleihin ja James voitti vuoden tulokkaan palkinnon.
* Kahdeksan tappiollisen kauden jälkeen Memphis Grizzlies pääsi historiansa ensimmäistä kertaa pudotuspeleihin voitettuaan runkosarjassa 50 ottelua.
* Kaikki Texasin osavaltion joukkueet pääsivät pudotuspeleihin ensimmäistä kertaa 14 vuoteen.
* Scottie Pippen palasi pelaamaan Chicago Bullsiin.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Kevin Garnett, Minnesota Timberwolves
* **Vuoden tulokas:** LeBron James, Cleveland Cavaliers
* **Vuoden puolustuspelaaja:** Ron Artest, Indiana Pacers
* **Paras kuudes pelaaja:** Antawn Jamison, Dallas Mavericks
* **Kehittynein pelaaja:** Zach Randolph, Portland Trail Blazers
* **Vuoden valmentaja:** Hubie Brown, Memphis Grizzlies
* **Finaalien MVP:** Chauncey Billups, Detroit Pistons

## Aiheesta muualla
Arild Monsen

**Arild Monsen** (s. 5. huhtikuuta 1962) on norjalainen entinen hiihtäjä.

1985 Seefeldin MM-kisoissa Monsen voitti kultaa Norjan viestijoukkueessa hiihdettyään avausosuuden. Samoissa kisoissa hän sijoittui seitsemänneksi 15 kilometrin kilpailussa. 1989 Lahden MM-kisoissa hän kuului Norjan neljänneksi sijoittuneeseen viestijoukkueeseen.

Maailmancupin osakilpailuissa Monsen sijoittui parhaimmillaan kolme kertaa neljänneksi.

## Lähteet
*
Gott mit uns

**Gott mit uns** () oli vuodesta 1701 lähtien preussilaisen Hohenzollernin ruhtinassuvun tunnuslause, jota käyttivät myös vuodesta 1871 Saksan keisarit. 

Ensimmäisen maailmansodan aikana lausahduksesta tuli saksalaisten sotahuuto, jota painatettiin mm. vyönsolkiin ja postikortteihin taistelutahdon nostattamiseksi. 

Ensimmäisen maailmansodan tappion ja Saksan keisarikunnan romahtamisen jälkeen moton omivat itselleen ensin Reichswehr ja myöhemmin Wehrmacht. Tunnuslause jatkoi eloaan vielä toisen maailmansodankin loputtua Bundeswehrissa, kunnes saksalaiset päätyivät vaihtamaan vyönsolkiensa tekstin epäuskonnollisiin Deutschlandliedin kolmannen säkeistön alkusanoihin *Einigkeit, Recht, Freiheit* (*Yhtenäisyys, oikeus, vapaus*). Saksan poliisit jatkoivat kuitenkin itsepäisesti *Gott mit uns* -laattojen käyttöä aina 1970-luvulle asti.

Toisessa maailmansodassa iskulauseen koristamat vyönsoljet kuuluivat yksinomaan Wehrmachtin joukkojen, etupäässä rivisotilaiden varustukseen. Nämä halusivat erottautua Waffen-SS:n miehistä, jotka Jumalan sijaan vannoivat uskollisuutta Führerille. Schutzstaffelin soljissa oli tekstin *Gott mit uns* sijaan teksti Meine Ehre heißt Treue (*Uskollisuus on kunniani*).

## Muissa yhteyksissä
”Jumala kanssamme” oli myös yksi Ruotsin kuninkaan Kustaa II Aadolfin monista tunnuslauseista ja hänen armeijansa taisteluhuuto. Ruotsista huuto kulkeutui myös brandenburgilaisille sotilaille kolmikymmenvuotiseen sotaan.

Latinankielisessä muodossaan *Nobiscum Deus* sananparsi oli jo roomalaisten ja kreikankielisenä  (*Meth hēmon ho Theos*) bysanttilaisten taistelijoiden tuntema sotahuuto.

## Lähteet
Solitude, Dominance, Tragedy

**Solitude, Dominance, Tragedy** on progressiivista metallia soittavan Evergreyn vuonna 1999 julkaistu toinen studioalbumi.

## Kappaleet
#
#
#
#
#
#
#
#
#
#

## Kokoonpano
*Tom S. Englund – laulu, kitara
*Daniel Nojd – basso, taustalaulu
*Patrick Carlsson – rummut
*Dan Bronell – kitara

### Vierailijat
*Carina Kjellberg – naislaulu, kuorosovitukset
*Erik Ask – harppu
*Stuart Wyatt – viulu
*Mercury-kuoro

## Arvostelut
* Imperiumi: 9+/10

## Lähteet
*Albumi Evergreyn sivuilla 

## Aiheesta muualla
* 
*
André Olbrich

**Andrè Olbrich** (s. 3. toukokuuta 1967 Düsseldorf, Länsi-Saksa) on saksalaisen power metal -yhtye Blind Guardianin kitaristi. Hän on myös yksi yhtyeen perustajista Hansi Kürschin ohella. Kaksikko säveltää ja sanoittaa useimmat yhtyeen laulut.

Guitar World listasi hänet sijalle 76 sadan parhaan metallikitaristin listalla ja Joel McIver sijoitti hänet sijalle 56 vastaavalla listallaan.

Olbrich on naimisissa ja hänellä on yksi poika. Hänen suosikkikirjailijansa on J. R. R. Tolkien ja suosikkikirjojaan *[[Silmarillion]]* sekä *[[Taru sormusten herrasta]]*.

## Lähteet
Christopher Yost

**Christopher "Chris" Yost** (s. 21. helmikuuta 1973) on yhdysvaltalainen sarjakuvakäsikirjoittaja ja televisiokäsikirjoittaja, joka tunnetaan erityisesti Craig Kylen yhteiskäsikirjoittamasta sarjakuvasta "New X-Men".

## Ura
Yostin kiinnostus käsikirjoittamiseen alkoi Michiganissa, jossa hän kävi Rochester Adams High Schoolin, valmistuen vuonna 1991. Samana vuonna Yost pääsi opiskelemaan Michiganin yliopistoon elokuvan ja videon tuotantoa. Tuona aikana hän muun muassa työskenteli harjoittelijana kanadalaisessa televisiosarjassa The Odyssey, jossa Yost oli 12 jakson verran apulaisohjaajana. Valmistuttuaan vuonna 1995 hän muutti Kaliforniaan jatkaakseen opintojaan. Päästyään opiskelemaan Etelä-Kalifornian yliopistoon Los Angelesiin vuonna 2000, Yost valmistui kaksi vuotta myöhemmin elokuvatuotannon alalle.

Valmistumisensa jälkeen hän hakeutui töihin Marvel Comicsin länsirannikon toimistoon, jossa Yost esitteli lyhyitä elokuvakäsikirjoituksia. Nämä saivat Marvelin johtoryhmän kiinnostuksen heräämään ja he palkkasivat Yostin käsikirjoittamaan jaksoja X-Men: Evolutioniin. Vuonna 2003 hän sai Marvelilta erityistä kiitosta käsikirjoittaessaan yhdessä Craig Kylen kanssa jakson X-Meniin, joka esitteli hahmon X-23. Se oli naisklooni Wolverinesta, joka sai tuolloin hyvän vastaanoton television katsojilta. Tämän myötä Marvel pyysi kaksikkoa soveltamaan hahmon sarjakuvaksi, jonka myötä syntyi kuusiosainen minisarja "X-23: Innocence Lost". Kaksikko toi hahmon myös käsikirjoittamaansa sarjakuvaan "New X-Men" vakiohahmoksi. Yost ja Kyle käsikirjoittivat lisäksi toisen X-23 minisarjakuvan X-23: Target X. Sarjakuvien ohella hän on käsikirjoittanut enimmäkseen Marvel aiheisia animaatiosarjoja ja näiden lisäksi kirjoittanut jaksoja muun muassa The Batmaniin ja Turtlesiin.

## Filmografia
### Elokuvat
*Next Avengers: Heroes of Tomorrow (2008)
*Hulk Vs. Volverine/Hulk Vs. Thor (2009)
* (2013)
* (2017)

### Televisiosarjat
*The Odyssey (1994)
*X-Men: Evolution (2003)
*The Batman (2004–2005)
*Teini-ikäiset mutanttininjakilpikonnat (2005–2008)
*Ihmeneloset (2006–2007)
*Alien Racers (2006)
*Lohikäärmeen merkki (2006)
*Wolverine and the X-Men (2008–2009)
*Iron Man: Armored Adventures (2009)
*The Avengers: Earth's Mightiest Heroes (2010–2012)
*Star Wars Rebels (2016–2018)

## Aiheesta muualla
* 
* 
* Christopher Yost TV.comissa
Guamin lippu

**[[Guam]]in lippu** on hyväksytty 9. helmikuuta 1948. Suurin osa lipusta on tummansinistä. Joka päädyssä on punaiset raidat. Alun perin lippu hyväksyttiin virallisesti 4. heinäkuuta 1917, mutta toisen maailmansodan jälkeen vuonna 1948 lippuun lisättiin punainen reuna.. Lipun keskellä on Guamin vaakuna. Punaisella reunustettu soikio viittaa chamorrojen käyttämään linkoaseeseen. Vaakunan keskellä on tärkein tuotantokasvi, kookospalmu. Aganajoen suulla oleva puu on kestänyt lukuisia myrskyjä ja edustaa sitkeyttä ja rohkeutta. Proa, nopea merikelpoinen vene, edustaa rohkeutta ja yrittämisen halua. Vaakunan keskellä punaisilla kirjaimilla on teksti *GUAM*. Tummansininen pohja kuvastaa Tyyntämerta. Punaisen, valkoisen ja sinisen värin yhdistelmä viittaa Yhdysvaltojen lippuun.

## Lähteet
II (Boyz II Menin albumi)

**II** on Boyz II Menin toinen studioalbumi, joka julkaistiin elokuussa 1994. Albumi sisältää hittisinglet "I'll Make Love To You" ja "On Bended Knee". Se debytoi Billboard 200 -albumilistalla sijalla yksi, myyden ensimmäisellä viikollaan 350 000 kopiota. Se vietti viisi viikkoa listaykkösenä ja myi lopulta 12 miljoonaa kopiota Yhdysvalloissa. 

Albumista julkaistiin myös espanjankielinen versio ***II: Yo Te Voy a Amar***.

## Kappaleet
#"Thank You"  (Michael S. McCary, Nathan Morris, Wanya Morris, Shawn Stockman, Dallas Austin)  4:34
#"All Around the World"  (James Harris III, Terry Lewis, Michael S. McCary, Nathan Morris, Wanya Morris, Shawn Stockman, Daddy-O)  4:56
#"U Know"  (Michael S. McCary, Nathan Morris, Wanya Morris, Shawn Stockman, Tim Kelley, Bob Robinson)  4:46
#"Vibin'"  (Michael S. McCary, Nathan Morris, Wanya Morris, Shawn Stockman, Tim Kelley, Bob Robinson)  4:26
#"I Sit Away"  (Tony Rich)  4:34
#"Jezzebel"  (Wanya Morris, Shawn Stockman, The Characters: Troy Taylor & Charles Farrar)  6:06
#"Khalil (Interlude)"  (Nathan Morris, Shawn Stockman)  1:41
#"Trying Times"  (Wanya Morris, Tim Kelley, Bob Robinson)  5:23
#"I'll Make Love to You"  (Babyface)  4:07
#"On Bended Knee"  (James Harris III, Terry Lewis)  5:29
#"50 Candles"  (Shawn Stockman, Tim Kelley, Bob Robinson)  5:06
#"Water Runs Dry"  (Babyface)  3:22
#"Yesterday"  (Paul McCartney, John Lennon)  3:07

## Listasijoitukset
Billboard (Pohjois-Amerikka)
Katsastus (täsmennyssivu)

**Katsastus** tarkoittaa seuraavia asioita:

*katsastus, ajoneuvon kunnon tarkastaminen
*venekatsastus, veneen tarkastaminen
*''Katsastus'', suomalainen elokuva
Lloyd Goldfine

**Lloyd Goldfine** on yhdysvaltalainen televisiotuottaja ja käsikirjoitusten muokkaaja, sekä satunnainen käsikirjoittaja, joka työskentelee 4Kids Entertainmentillä. Hänet tunnetaan muun muassa Teini-ikäiset mutanttininjakilpikonnat -sarjan myötä. Sarjan hahmoista Goldfine on kertonut Leonardon olevan hänen suosikkihahmo, mutta pitää kuitenkin sarjan kaikista hahmoista.

## Aiheesta muualla
* 
* Lloyd Goldfine Anime News Networkissa
Josh Lacey

**Josh Lacey** (myös **Joshua Doder**) on brittiläinen kirjailija. Lacey on tullut tunnetuksi lasten- sekä aikuisten kirjailijana. Hän on kirjoittanut kuusi Grk-kirjaa, joista vain yksi on suomennettu: *Koira nimeltä Grk*. Hänen kirjojaan on käännetty 11 kielelle. Joshua asuu tällä hetkellä Lontoossa perheensä kanssa. Hän aloitti kirjoittamisen 7-vuotiaana.

## Lähteet
* Biografia JoshLacey.comissa
Vesa Haaja

**Vesa Haaja** (s. 16. huhtikuuta 1968 Vehkalahti) on suomalainen muusikko. Hän toimi vuodesta 2008 vuoteen 2018 Agentsin laulusolistina. Haaja vaikuttaa myös yhtyeissä Whistle Bait, The Barnshakers ja Hi-Fly Rangers.

”Vesku” Haaja on soittamisen lisäksi toiminut myös lauluntekijänä Whistle Baitille, The Barnshakersille, Less Misfitsille, Jani ja Jetsettersille, Hi-Fly Rangersille, Rock-Olalle ja Francinelle. Käännöstekstejä Haaja on tehnyt niin Agentsille kuin Relentlessille, lisäksi hän on kääntänyt kaksi Marko Haaviston kappaletta ”Paha vaanii” ja ”Jää (mun luo)” englanniksi kokonaan.  

Helmikuussa 2017 Bluelight Records julkaisi Haajan ensimmäisen sooloalbumin *[[Se hetki on nyt]]*.

Tammikuussa 2019 Haaja liittyi mukaan solistiksi suomalaiseen rillumareibilly-yhtyeeseen Pääesiintyjät.

## Lähteet

## Aiheesta muualla
M.U.G.E.N

**M.U.G.E.N** on 2D-taistelupelien pelimoottori, jonka on kehittänyt Elecbyte. Se julkaistiin 17. heinäkuuta 1999, ja se toimii Linuxilla, Windowsilla ja DOSlla.

Ohjelmaan voi tehdä hahmoja, kenttiä ja muita objekteja tekstitiedostoilla, grafiikoilla ja äänikokoelmilla. Ohjelmalla on mahdollista luoda monia tuttuja taistelupelejä. Vaikka M.U.G.E.N on suunniteltu pääosin tappelupelejä varten, on sillä tehty myös räiskintä- ja tasohyppelypelejä. Pelin ikäraja on noin 12 vuotta.

## Hahmot
M.U.G.E.N:n mukana tulee vain yksi hahmo, Kung Fu Man, mutta käyttäjät ovat luoneet peliin useita hahmoja muun muassa monista tappelupeleistä kuten Tekkenistä ja Mortal Kombatista. Tämän lisäksi pelissä on myös monia muita peli- ja tv-hahmoja kuten Super Mario , Crash Bandicoot,Rayman, Homer Simpson, Pingu, Hassu-klovni, Turanga Leela, Bender Bendin Rodriques ja Sonic sekä supersankareita kuten Hämähäkkimies, Lepakkomies ja Teräsmies. Dragon Claw on esimerkki hahmosta, joka on luotu varta vasten M.U.G.E.N:ia varten.

### Kung Fu Man
M.U.G.E.N:n ainoa virallinen hahmo ja ainoa hahmo, jonka Elecbyte on luonut. Kung Fu Man toimii pohjana muille hahmoille. Hänen taistelutyylinsä on karate.

### Dragon Claw
Dragon Claw on M.U.G.E.N:n kuuluisin hahmo. Sen loi muusikkona ja mallina toiminut Reuben Kee, joka kuoli vuonna 2007 lohikäärmeveneonnettomuudessa kisaillessaan Tonlé Sapissa, Kambodžassa. Hahmo on luotu 3D:nä mutta muutettu kaksiulotteiseksi M.U.G.E.N:iin, ja siksi se on tyyliltään ja näyttävyydeltään paljon edellä muita hahmoja. Dragon Claw on lähitaistelussa heikko, mutta sen vahvuus on pitkät ja voimakkaat kombot.

## Aiheesta muualla
* Elecbyten kotisivu
* Sivusto josta voi ladata M.U.G.E.N:n
* Ladattavia hahmoja
* Characters,Stages and Addon's
Nikolai Kruglov (vanhempi)

**Nikolai Konstantinovitš Kruglov** (, s. 31. tammikuuta 1950) on entinen venäläinen ampumahiihtäjä, joka edusti aktiiviurallaan Neuvostoliittoa.

Kruglov hiihti ankkuriosuuden kultaa voittaneessa Neuvostoliiton viestijoukkueessa Minskin MM-kilpailuissa 1974 . Seuraavana vuonna hän voitti Anterselvan MM-kilpailuissa 10&nbsp;kilometrin maailmanmestaruuden  ja saavutti 20&nbsp;kilometrillä hopeaa . Lisäksi hän toi Neuvostoliiton viestijoukkueen Suomen jälkeen toisena maaliin. 

Kruglov voitti Innsbruckin olympialaisissa 1976 kultaa sekä 20&nbsp;kilometrin kilpailussa  että viestissä, jossa hän hiihti kolmannen osuuden . Lisäksi hän saavutti samana vuonna pronssia 10&nbsp;kilometrin MM-kilpailussa Anterselvassa. Lillehammerin MM-kilpailuissa 1977 Kruglov hiihti kolmannen osuuden Neuvostoliiton voitokkaassa viestijoukkueessa ja sai lisäksi hopeaa 10&nbsp;kilometrillä. Viimeisen arvokisamitalinsa hän sai hiihdettyään kolmannen osuuden Neuvostoliiton pronssijoukkueessa Ruhpoldingin MM-kilpailuissa 1979.

Myös Nikolai Konstantinovitš Kruglovin poika Nikolai Nikolajevitš Kruglov on ampumahiihtäjä.

## Lähteet
Yuxarı Əskipara

**Yuxarı Əskipara** (’Ylä-Askipara’; ) on kylä ja yksi Azerbaidžanin viidestä eksklaavista Armeniassa. Armenialainen Tavuksen maakunta ympäröi eksklaavia joka puolelta. Pinta-alaa Yuxarı Əskiparalla on noin 37 neliökilometriä. Eksklaavi kuuluu Qazaxin piirikuntaan. Matkaa varsinaiseen Azerbaidžaniin on eksklaavista parisen kilometriä. Yhden kilometrin päässä idässä eksklaavista sijaitsee Armenialle kuuluva Voskeparin kylä.

Armenia on kontrolloinut Yuxarı Əskiparaa ja lähellä sijaitsevaa Barxudarlın eksklaavia Vuoristo-Karabahin sodasta lähtien. Azerbaidžan puolestaan otti vastavetona Armenialle kuuluvan Artsvašenin eksklaavin kontrolliinsa.

## Katso myös
*Kərki

## Lähteet

## Aiheesta muualla

*Jan S. Krogh's GeoSite: Azerbaijan
Rentarō Taki

**Rentarō Taki** (; 24. elokuuta 1879 – 29. kesäkuuta 1903) oli japanilainen säveltäjä ja pianisti. Hän opiskeli kotimaassaan ja myös ulkomailla, Saksan Leipzigissa.

Taki sairastui nuorena ankaraan tuberkuloosiin, joka vei hänen henkensä kesäkuussa 1903. 23-vuotiaana kuollut säveltäjä jätti silti jälkeensä monia sävellyksiä, joista tunnetuimpia on laulu "Kōjō no tsuki" (1901). Kyseisestä sävellyksestä ovat sittemmin esittäneet omat versionsa Thelonious Monk ja Scorpions.

## Lähteet
Ensimmäinen yhteys (elokuva)

**Ensimmäinen yhteys** (*Contact*) on vuonna 1997 julkaistu Robert Zemeckisin ohjaama elokuva. Se perustuu Carl Saganin samannimiseen romaaniin vuodelta 1985.

## Tarina

Eleanor Ann Arroway on lupaava radioastronomi, joka työskentelee SETI-ohjelmassa Arecibon radioteleskooppia käyttäen. Arecibossa Arroway tutustuu teologian opiskelijaan Palmer Jossiin. Arrowayn entinen opettaja ja johtaja David Drumlin ei arvosta SETIn kaltaista tutkimusta ja lakkauttaa Arrowayn tutkimusohjelman. Tämä kuitenkin saa pitkän hakemisen jälkeen yksityistä rahoitusta erakkomaiselta teollisuusmiljardööriltä S.R. Haddenilta. Arrowayn ryhmä jatkaa tutkimusta Very Large Array -observatoriossa. 

Neljän vuoden havaintojen jälkeen tutkimusryhmä saa säännöllisen signaalin, joka ei millään voi olla luonnollista alkuperää. Ensimmäinen yhteys Maan ulkopuoliseen sivilisaatioon on saatu. Signaalista paljastuu ihmisten ensimmäisiä avaruuteen lähettämiä signaaleja, jotka joku on lähettänyt takaisin. Lisäksi signaaliin on lisätty jonkinlaisen koneen rakennusohjeet.

Lopulta kone uskalletaan ja pystytään rakentamaan Cape Canaveralliin. Kone on jonkinlainen yksipaikkainen alus, jossa miehistökapseli tiputetaan kieppuvien kehien synnyttämän kentän läpi alla olevaan verkkoon. Ensimmäisen matkaajan valitsemiseksi kootaan komitea. Drumlin ja Arroway pääsevät valinnassa loppusuoralle. Haastattelussa Joss pakottaa kysymyksillään Arrowayn paljastamaan ateisminsa, kun taas Drumlin vakuuttaa uskonnollisuuttaan ja uskoa Jumalaan. Drumlin tulee valituksi.

Konetta ollaan vasta ensimmäistä kertaa testaamassa, kun uskonnollisen kultin johtaja tekee itsemurhaiskun, jonka seurauksena koko laite tuhoutuu ja mm. Drumlin kuolee. Hadden on kuitenkin salassa rakentanut toisen vastaavan koneen Hokkaidon saarelle. Matkaajaksi valitaan Arroway. Arroway pääsee lopulta matkaan ja kokee näynomaisen matkan, jossa hän kulkee ensin madonreikien kautta Vegaan, jonka suunnasta signaalikin tuli. Vegassa Arroway tapaa avaruusolion, joka on tämän muistojen pohjalta isän muodossa. Lyhyehkön keskustelun jälkeen Arrowayn täytyy palata kotiin ilman todisteita matkastaan, jonka hän koki kestäneen 18 tuntia. Palattuaan hänelle kerrotaan kuitenkin, että kapseli putosi suoraan verkkoon. Arrowayn selontekoa ei uskota ja arvellaan, että koko projekti oli signaali mukaan lukien vain omalaatuisen Haddenin pila. Lopuksi paljastetaan kuitenkin, että Arrowayn mukaan annettu videolaitteisto oli nauhoittanut putoamisen aikana 18 tunnin verran kohinaa.

## Rooleissa

## Lähteet
*
Valter Tuomi

**Valter Bernhard (Walter) Tuomi** (vuoteen 1906 Bergström, 9. joulukuuta 1896 Helsinki – 21. huhtikuuta 1963 Helsinki) oli suomalainen näyttelijä ja teatterinjohtaja.

Tuomi oli mukana miluusina kansalaissodassa punaisten puolella. Toimiessaan näyttelijänä Tuomi näytteli Kotkassa, Tampereen Teatterissa sekä Viipurin teattereissa ennen siirtymistään Kansan Näyttämölle ja sittemmin Helsingin Kansanteatteri-Työväenteatteriin. Siellä Tuomesta kehittyi taitava luonnenäyttelijä.

Tuomi toimi myös teatterinjohtajana, ainakin Helsingin Työväen Teatterissa (ent. Sörnäisten Työväen Näyttämö) ja myöhemmin maaseutu- ja maakuntateattereissa. Nykypolvi muistaa Tuomen hänen pisteliäistä komediarooleistaan muutamissa kotimaisissa elokuvissa 1930- ja 1940-luvulla. Hänen suurimpia elokuvatehtäviä olivat ainakin *[[Juurakon Hulda (vuoden 1937 elokuva)|Juurakon Hulda]]* -elokuvan (1937) pankinjohtaja sekä elokuvan *[[Aatamin puvussa... ja vähän Eevankin (vuoden 1940 elokuva)|Aatamin puvussa ja vähän Eevankin]]* (1940) nimismies. Tärkeitä elokuvia olivat myös *[[Elinan surma (elokuva)|Elinan surma]]* (1938) ja *[[Niskavuoren naiset (vuoden 1938 elokuva)|Niskavuoren naiset]]* (1938). Hänen tunnetuin roolinsa oli valtiosihteeri Vjatšeslav von Plehwen rooli elokuvassa *[[Helmikuun manifesti (vuoden 1939 elokuva)|Helmikuun manifesti]]* (1939). 

Tuomi oli näyttelijäsukua, sillä hänen veljensä Arvi sekä siskonsa Emmi olivat näyttelijöitä (myös nuorempi veli Lauri aloitti näyttelijänä, mutta kuoli vain 23-vuotiaana); lisäksi Emmin ja Eino Jurkan edesmenneet lapset Vappu, Sakari sekä Jussi ovat näyttelijöitä, kuten myös Arvi ja Santa Tuomen lapset Rauli ja Liisa Tuomi. Myös Valter Tuomen vaimo Eva Järnefelt ja tytär Marja Tuomi myöhemmin Sajari olivat näyttelijöitä.

## Filmografia

**[[VMV 6]]* (1936)
**[[Taistelu Heikkilän talosta (vuoden 1936 elokuva)|Taistelu Heikkilän talosta]]* (1936)
**[[Tee työ ja opi pelaamaan]]* (1936)
**[[Juurakon Hulda (vuoden 1937 elokuva)|Juurakon Hulda]]* (1937)
**[[Nuorena nukkunut (vuoden 1937 elokuva)|Nuorena nukkunut]]* (1937)
**[[Niskavuoren naiset (vuoden 1938 elokuva)|Niskavuoren naiset]]* (1938)
**[[Elinan surma (elokuva)|Elinan surma]]* (1938)
**[[Eteenpäin – elämään]] (1939)
**Halveksittu* (1939)
**Helmikuun manifesti* (1939)
**Pikku pelimanni* (1939)
**SF-paraati* (1940)
**Poikani pääkonsuli* (1940)
**Aatamin puvussa ja vähän Eevankin* (1940)
**Viimeinen vieras* (1941)
**Suomisen perhe* (1941)
**Pikku pelimannista viulun kuninkaaksi* (1949)

== Lähteet ==
*Outi Pakkanen: *Rakas Emmi'' (1984)
Angelo Dundee

**Angelo Dundee** (30. elokuuta 1921 Philadelphia – 1. helmikuuta 2012 Tampa, Florida), oikealta nimeltään **Angelo Merena**, oli yhdysvaltalainen nyrkkeilyvalmentaja, joka valmensi 15 nyrkkeilyn maailmanmestaria, muun muassa Muhammad Alia, Sugar Ray Leonardia, Jose Napolesia, George Foremania, Jimmy Ellisiä, Carmen Basiloa ja Luis Rodriguezia. Vuonna 2008 Dundee avusti myös Oscar de la Hoyaa. Suomalaisista hän on valmentanut Floridassa Jukka Järvistä, Jyri Kjällia ja Tarmo Uusivirtaa.

## Lähteet
Rooman keisarit (kirja)

**Rooman keisarit** on Arto Kivimäen ja Pekka Tuomiston kirjoittama kokoelmateos, joka kattaa kaikkien Rooman keisareiden elämäkerrat. Se ilmestyi ensimmäistä kertaa vuonna 2000, ja sai Historian Ystävien Liiton kunniamaininnan. Teosta laajennettiin ja se julkaistiin uudestaan 2002. Molemmat painokset ovat Kariston julkaisemia.

## Aiheesta muualla
*Helsingin Sanomien arvostelu
Pesäpallon Halli-SM

**Pesäpallon halli-SM** oli vuosina 1994–2023 talvella järjestetty pesäpalloturnaus, jossa pelasivat Superpesis-seurat niin naisissa, miehissä kuin juniorisarjoissakin. Turnaus oli Suomen Pesäpalloliiton alainen tapahtuma. Halli-SM:n korvasi vuonna 2023 Talvisuper-sarja, jossa kilpailullisten otteluiden määrää kasvatettiin.

Vuonna 2020 turnaus keskeytettiin koronaviruspandemian vuoksi ennen lopputurnauksia. Vuonna 2021 taas turnaus muutettiin ensin miesten osalta cup-muotoiseksi ja lopulta peruttiin kokonaan ennen turnauksen alkua. Tällöinkin syynä oli koronaviruspandemia.

## Miesten mitalistit

## Naisten mitalistit

## Tyttöjen mitalistit

## Katso myös
* Miesten Superpesis
* Naisten Superpesis

## Lähteet
Palazzo Venezia

**Palazzo Venezia** on Piazza Venezian laidalla sijaitseva palatsi Roomassa. Toisella puolella aukiota on Vittorio Emanuel II:n muistomerkki. Piazza Venezia on yksi Rooman liikenteen solmukohdista. 

## Historia
Pietro Barbo, Venetsian kardinaali, antoi vuonna 1455 arkkitehti Francesco del Borgolle suunniteltavaksi palatsin. Palazzo Veneziasta tuli paavillinen virka-asunto 1464, kun Pietro Barbo nousi paaviksi nimellä Paavali II. Paavali II:n kuoltua palatsi siirtyi Venetsian tasavallan omistukseen ja toimi tasavallan Rooman-lähetystönä. 1797 Palazzo Venezia siirtyi Itävallan omistukseen. Italia sai sen haltuunsa 1916.

## Julkisivu ja sisätilat
Palazzo Venezian julkisivu on tyypillinen 1400-luvun kardinaalipalatsille. Se edustaa renessanssia. Palatsi eroaa linnoitusmaisuudellaan katukuvasta, varsinkin sen nurkkatorni on ajalleen epätavallinen. Nykyään palatsiin on sijoitettu museo, jossa on veistoksia, maalauksia ja kuvakudoksia. Sisätilat ovat avaria ja kerrokset on jaettu osittain freskoilla peitetyillä saleilla.

## Lähteet

* 

### Viitteet

## Aiheesta muualla
* Palazzo Venezia *Lonely Planet*